title: Odluka Komisije od 13. siječnja 2011. o izmjeni Odluke 97/556/EZ o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s povezanim sustavima/sklopovima za vanjsku toplinsku izolaciju sa žbukom (ETICS) (priopćena pod brojem dokumenta C(2011) 34)  Tekst značajan za EGP

text:
               13/Sv. 59

               HR

               Službeni list Europske unije

               191

         32011D0014

               L 010/5

               SLUŽBENI LIST EUROPSKE UNIJE

         ODLUKA KOMISIJE
   od 13. siječnja 2011.
   o izmjeni Odluke 97/556/EZ o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s povezanim sustavima/sklopovima za vanjsku toplinsku izolaciju sa žbukom (ETICS)
   (priopćena pod brojem dokumenta C(2011) 34)
   (Tekst značajan za EGP)
   (2011/14/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode  (1), a posebno njezin članak 13. stavak 4.,
   nakon savjetovanja sa Stalnim odborom za graditeljstvo,
   budući da:

               (1)

               Odluka Komisije 97/556/EZ od 14. srpnja 1997. o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s povezanim sustavima/sklopovima za vanjsku toplinsku izolaciju sa žbukom (ETICS)  (2) odnosi se samo na proizvode koji su utvrđeni u europskim tehničkim odobrenjima, dok su neki od tih proizvoda možda obuhvaćeni i usklađenim europskim normama.

               (2)

               Odluku 97/556/EZ stoga bi trebalo izmijeniti kako bi se odnosila na proizvode koji su obuhvaćeni usklađenim europskim normama koje priprema Europski odbor za normizaciju (CEN),

         DONIJELA JE OVU ODLUKU:
   Članak 1.
   Odluka 97/556/EZ mijenja se kako slijedi:

               1.

               Članak 2. zamjenjuje se sljedećim:
               „Članak 2.
               Postupak za potvrđivanje sukladnosti utvrđen u Prilogu II. navodi se u ovlaštenjima za smjernice za europska tehnička odobrenja. Postupak za potvrđivanje sukladnosti utvrđen u Prilogu III. navodi se u ovlaštenjima za usklađene europske norme.”

               2.

               Dodaje se novi Prilog III., čiji je tekst utvrđen u Prilogu ovoj Odluci.

         Članak 2.
   Ova je Odluka upućena državama članicama.

      Sastavljeno u Bruxellesu 13. siječnja 2011.

            Za Komisiju

         Antonio TAJANI

            Potpredsjednik

      (1)  SL L 40, 11.2.1989., str. 12.

      (2)  SL L 229, 20.8.1997., str. 14.
   PRILOG

         „PRILOG III.
         SKUPINA PROIZVODA
         POVEZANI SUSTAVI/SKLOPOVI ZA VANJSKU TOPLINSKU IZOLACIJU SA ŽBUKOM (ETICS) (1/1)
         Sustavi potvrđivanja sukladnosti
         Za dolje navedeni proizvod/proizvode i namjenu/namjene, Europski odbor za normizaciju (CEN) mora odrediti sljedeći sustav potvrđivanja sukladnosti prema odgovarajućim usklađenim Europskim normama:

                     Proizvod(i)

                     Namijenjena uporaba(-e)

                     Razina(-e) ili razred(i)
                     (Reakcija na vatru)

                     Sustav(i) potvrđivanja sukladnosti

                     Povezani sustavi/sklopovi za vanjsku toplinsku izolaciju sa žbukom (ETICS)

                     U vanjskim zidovima

                     sve

                     1

                     Sustav 1: Vidjeti Direktivu 89/106/EEZ, Prilog III. odjeljak 2. točku i., bez ispitivanja metodom slučajnog uzorka.

               Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3 dokumenata za tumačenje). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.”


title: 2008/650/EZ: Odluka Komisije od 30. srpnja 2008. o izmjeni Direktive Vijeća 82/894/EEZ o načinu prijave bolesti životinja unutar Zajednice radi uključivanja određenih bolesti na popis bolesti koje podliježu prijavi i brisanja zarazne uzetosti svinja s tog popisa (priopćena pod brojem dokumenta C(2008) 3943)  Tekst značajan za EGP

text:
               03/Sv. 52

               HR

               Službeni list Europske unije

               50

         32008D0650

               L 213/42

               SLUŽBENI LIST EUROPSKE UNIJE

         ODLUKA KOMISIJE
   od 30. srpnja 2008.
   o izmjeni Direktive Vijeća 82/894/EEZ o načinu prijave bolesti životinja unutar Zajednice radi uključivanja određenih bolesti na popis bolesti koje podliježu prijavi i brisanja zarazne uzetosti svinja s tog popisa
   (priopćena pod brojem dokumenta C(2008) 3943)
   (Tekst značajan za EGP)
   (2008/650/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 82/894/EEZ od 21. prosinca 1982. o načinu prijave bolesti životinja unutar Zajednice (1), a posebno njezin članak 5. stavak 2.,
   budući da:

               (1)

               Direktivom 82/894/EEZ o načinu prijave bolesti životinja unutar Zajednice utvrđuju se kriteriji za prijavu onih bolesti životinja čiju pojavu pogođena država članica mora prijaviti Komisiji i drugim državama članicama.

               (2)

               Brza prijava i informacije o pojavi tih bolesti u Zajednici bitna je za kontrolu tih bolesti kao i za premještanja i trgovinu živim životinjama i proizvodima životinjskog podrijetla.

               (3)

               U skladu s Direktivom Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i suzbijanju određenih bolesti akvatičnih životinja (2), države članice u nekim slučajevima prijavljuju potvrdu bolesti životinja akvakulture navedenih u Prilogu IV. toj Direktivi.

               (4)

               Prilog I. Direktivi 82/894/EEZ, u kojem su navedene bolesti čija se pojava mora prijaviti Komisiji i drugim državama članicama, sadrži u vezi s bolestima koje pogađaju ribe samo zaraznu hematopoetsku nekrozu, zaraznu anemiju lososa i virusnu hemoragijsku septikemiju.

               (5)

               U skladu s Prilogom IV. Direktivi 2006/88/EZ epizootska hematopoetska nekroza, epizootski ulcerativni sindrom, infekcija s Bonamia exitiosa, infekcija s Bonamia ostreae, infekcija s Marteilia refringens, infekcija s Microcytos mackini, infekcija s Perkinsus marinus, koi herpes viroza, taurski sindrom rakova, bolest bijelih pjega rakova i bolest žute glave rakova također su definirane kao bolesti koje podliježu prijavi.

               (6)

               Stoga je potrebno dodati te bolesti u Prilog I. Direktivi 82/894/EEZ i prilagoditi Prilog II. toj Direktivi Vijeća kako bi se uzele u obzir neke pojedinosti u vezi sa životinjama akvakulture.

               (7)

               Direktivom Vijeća 2002/60/EZ (3) izbrisana je tješinska bolest (zarazna uzetost svinja) s popisa bolesti iz Priloga I. Direktivi Vijeća 92/119/EEZ (4) i stoga ta bolest ne podliježe više obveznoj prijavi nadležnim tijelima država članica.

               (8)

               Stoga je primjereno izbrisati ovu bolest s popisa bolesti iz Priloga I. Direktivi 82/894/EEZ.

               (9)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilozi I. i II. Direktivi 82/894/EEZ zamjenjuju se tekstom iz Priloga ovoj Odluci.
   Članak 2.
   Ova se Odluka primjenjuje od 1. kolovoza 2008.
   Članak 3.
   Ova je Odluka upućena državama članicama.

      Sastavljeno u Bruxellesu 30. srpnja 2008.

            Za Komisiju

         Androulla VASSILIOU

            Članica Komisije

      (1)  SL L 378, 31.12.1982., str. 58. Direktiva kako je zadnje izmijenjena Odlukom Komisije 2004/216/EZ (SL L 67, 5.3.2004., str. 27.).

      (2)  SL L 328, 24.11.2006., str. 14. Direktiva kako je izmijenjena Direktivom Komisije 2008/53/EZ (SL L 117, 1.5.2008., str. 27.).

      (3)  SL L 192, 20.7.2002., str. 27. Direktiva kako je zadnje izmijenjena Odlukom Komisije 2007/729/EZ (SL L 294, 13.11.2007., str. 26.).

      (4)  SL L 62, 15.3.1993., str. 69. Direktiva kako je zadnje izmijenjena Direktivom Komisije 2007/10/EZ (SL L 63, 1.3.2007., str. 24.).

      PRILOG
      „
            PRILOG I.

               Bolesti koje podliježu prijavi

            A.   Bolesti kopnenih životinja

            Konjska kuga
            Afrička svinjska kuga
            Influenca ptica
            Bolest plavog jezika
            Goveđa spongiformna encefalopatija
            Klasična svinjska kuga
            Zarazna pleuropneumonija goveda
            Durina
            Američki encefalomijelitis konja (svi tipovi uključujući Venezuelski encefalitis konja)
            Infekciozna anemija kopitara
            Slinavka i šap
            Maleus
            Bolest kvrgave kože
            Newcastleska bolest
            Kuga malih preživača
            Groznica riftske doline
            Goveđa kuga
            Ovčje boginje i kozje boginje
            Etinioza (kornjaš Aethina tumida)
            Vezikularna enterovirusna bolest svinja
            Tropileloza (grinja Tropilaelaps mite)
            Vezikularni stomatitis
            B.   Bolesti životinja akvakulture

            Epizootska hematopoetska nekroza
            Epizootski ulcerativni sindrom
            Virusna hemoragijska septikemija
            Bolest bijelih pjega rakova
            Bolest žute glave rakova
            Taurski sindrom rakova
            Zarazna hematopoetska nekroza
            Zarazna anemija lososa
            Infekcija s Perkinsus marinus

            Infekcija s Microcytos mackini

            Infekcija s Marteilia refringens

            Infekcija s Bonamia ostreae

            Infekcija s Bonamia exitiosa

            Koi herpes viroza

            PRILOG II
            A.   Podaci koji se moraju navesti u skladu s člancima 3. i 4. prilikom prijave bolesti u slučaju primarnog i sekundarnog izbijanja bolesti navedenih u stavcima A i B Priloga I.:

                        1.

                        Datum prijave;

                        2.

                        Vrijeme prijave;

                        3.

                        Zemlja podrijetla,

                        4.

                        Naziv bolesti i tip virusa (ako je odgovarajuće);

                        5.

                        Redni broj izbijanja bolesti;

                        6.

                        Tip izbijanja bolesti;

                        7.

                        Referenti broj izbijanja bolesti vezanog na odnosno izbijanje bolesti;

                        8.

                        Regija i geografska lokacija gospodarstva;

                        9.

                        Druge regije zahvaćene mjerama ograničenja;

                        10.

                        Datum potvrde bolesti;

                        11.

                        Datum postavljanja sumnje na bolest;

                        12.

                        Datum procjene prve infekcije;

                        13.

                        Podrijetlo/izvor bolesti;

                        14.

                        Provedene mjere kontrole;

                        15.

                        Broj prijemljivih životinja na gospodarstvu (a) goveda, (b) svinje, (c) ovce, (d) koze, (e) perad, (f) kopitari, (g) u slučaju bolesti životinja akvakulture, mora biti navedena težina ili broj × 1 000 prijemljivih životinja, (h) divlje životinje, (i) u slučaju bolesti pčela, mora biti naveden broj prijemljivih košnica;

                        16.

                        Broj životinja s kliničkim znakovima bolesti na gospodarstvu (a) goveda, (b) svinje, (c) ovce, (d) koze, (e) perad, (f) kopitari, (g) u slučaju bolesti životinja akvakulture, mora biti navedena težina ili broj × 1 000 životinja s kliničkim znakovima, (h) divlje životinje, (i) u slučaju bolesti pčela mora biti naveden broj košnica s vidljivim kliničkim znakovima bolesti;

                        17.

                        Broj uginulih životinja na gospodarstvu (a) goveda, (b) svinje, (c) ovce, (d) koze, (e) perad, (f) kopitari, (g) u slučaju bolesti životinja akvakulture, mora biti navedena težina ili broj × 1 000 životinja uginulih na gospodarstvu, (h) divlje životinje;

                        18.

                        Broj zaklanih životinja (a) goveda, (b) svinje, (c) ovce, (d) koze, (e) perad, (f) kopitari, (g) u slučaju bolesti životinja akvakulture, ako je primjenjivo (samo za rakove i ribe), mora biti naveden težina ili broj × 1 000 životinja zaklanih/izlovljenih, (h) divlje životinje;

                        19.

                        Broj uništenih lešina (a) goveda, (b) svinje, (c) ovce, (d) koze, (e) perad, (f) kopitari, (g) u slučaju bolesti životinja akvakulture, ako je primjenjivo, mora biti navedena težina ili broj × 1 000 životinja koje se uklonjene i uništene, (h) divlje životinje, (i) u slučaju bolesti pčela mora biti naveden broj uništenih košnica;

                        20.

                        (Procijenjeni) datum provedbe usmrćivanja, ako se provodi;

                        21.

                        (Procijenjeni) datum završetka uništavanja, ako se provodi.

                  B.   U slučaju klasične svinjske kuge dodatni podaci:

                        1.

                        Udaljenost od najbližega gospodarstva koja drži svinje;

                        2.

                        Broj i tip svinja (rasplodne, tovne i prasad (1) na zaraženom gospodarstvu);

                        3.

                        Broj i tip svinja (rasplodne, tovne i prasad (1) s kliničkim znakovima na zaraženom gospodarstvu);

                        4.

                        Dijagnostičke metode;

                        5.

                        Ako bolest nije potvrđena na gospodarstvu, navesti je li potvrđena u klaonici ili prijevoznim sredstvima;

                        6.

                        Potvrda primarnog izbijanja bolesti (2) u divljih svinja.

                  C.   U slučaju bolesti životinja akvakulture navedenih u stavku B Priloga I.:

                        —

                        potvrđeni slučaj izbijanja egzotičnih i neegzotičnih bolesti u prethodno slobodnim od bolesti državama članicama, zonama ili kompartmentima kako je definirano u Direktivi 2006/88/EZ moraju biti prijavljeni kao primarno izbijanje bolesti. Naziv i opis zone ili kompartmenta mora biti sadržan u tekstu,

                        —

                        izbijanja bolesti osim onih koja nisu navedena u tekstu gore smatraju se sekundarnim izbijanjima bolesti u skladu s člankom 4. stavkom 1. ove Direktive,

                        —

                        sekundarno izbijanje bolesti životinja akvakulture mora se prijaviti na mjesečnoj osnovi.

                  ”

         (1)  Životinje mlađe od otprilike tri mjeseca.

         (2)  Primarno izbijanje klasične svinjske kuge u divljih svinja znači pojava bolesti na slobodnim područjima, tj. izvan područja na kojima se provode mjere ograničenja zbog klasične svinjske kuge divljih svinja.


title: 2007/747/EZ: Odluka Komisije od 19. studenoga 2007. o priznavanju postupaka certificiranja u skladu s člankom 9. Uredbe (EZ) br. 761/2001 Europskog parlamenta i Vijeća o dopuštanju dobrovoljnog sudjelovanja organizacija u sustavu ekološkog upravljanja i revizije Zajednice (EMAS) i stavljanju izvan snage Odluke 97/264/EZ (priopćena pod brojem dokumenta C(2007) 5291)  Tekst značajan za EGP

text:
               13/Sv. 051

               HR

               Službeni list Europske unije

               140

         32007D0747

               L 303/37

               SLUŽBENI LIST EUROPSKE UNIJE

               19.11.2007.

      ODLUKA KOMISIJE

   od 19. studenoga 2007.
   o priznavanju postupaka certificiranja u skladu s člankom 9. Uredbe (EZ) br. 761/2001 Europskog parlamenta i Vijeća o dopuštanju dobrovoljnog sudjelovanja organizacija u sustavu ekološkog upravljanja i revizije Zajednice (EMAS) i stavljanju izvan snage Odluke 97/264/EZ
   (priopćena pod brojem dokumenta C(2007) 5291)
   (Tekst značajan za EGP)
   (2007/747/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 761/2001 Europskog parlamenta i Vijeća od 19. ožujka 2001. o dopuštanju dobrovoljnog sudjelovanja organizacija u sustavu ekološkog upravljanja i revizije Zajednice (EMAS) (1), a posebno njezin članak 9.,
   budući da:

               (1)

               Komisija je utvrdila revidirane međunarodne standarde i europske akreditacijske zahtjeve za certifikacijska tijela koji udovoljavaju zahtjevima iz članka 9. Uredbe (EZ) br. 761/2001 te ih Komisija stoga treba priznati.

               (2)

               Standardi i akreditacijski zahtjevi koji su priznati Odlukom Komisije 97/264/EZ od 16. travnja 1997. o priznavanju postupaka certificiranja u skladu s člankom 12. Uredbe Vijeća (EEZ) br. 1836/93 o dobrovoljnom sudjelovanju poduzeća industrijskog sektora sustavu ekološkog upravljanja i revizije Zajednice (2) nisu više u uporabi i zato Uredbu 97/264/EZ treba staviti izvan snage.

               (3)

               Mjere predviđene ovom Odlukom u skladu su s mišljenjem Odbora osnovanog temeljem članka 14. Uredbe (EZ) br. 761/2001,

         DONIJELA JE OVU ODLUKU:
   Članak 1.
   Za potrebe članka 9. Uredbe (EZ) br. 761/2001 Komisija priznaje sljedeće standarde i akreditacijske zahtjeve za certifikacijska tijela:

               1.

               u austrijskom zakonodavstvu: Zakon o upravljanju okolišem (UMG BGBl.I br. 96/2001) u odgovarajućoj verziji koja se primjenjuje na organizacije koje obavljaju procjenu okoliša i pojedinačne procjenitelje okoliša;

               2.

               u njemačkom zakonodavstvu: smjernice za akreditacijska i certifikacijska tijela za sustave upravljanja okolišem i postupke certificiranja za sustave upravljanja okolišem koje su u rujnu 1996. izdali njemačko Savezno ministarstvo za okoliš, očuvanje prirode i nuklearnu sigurnost i Savezno ministarstvo gospodarstva i koje je prema članku 21. njemačkog Zakona o EMAS-u (Umweltauditgesetz) odobrio Odbor za procjenu okoliša;

               3.

               akreditacijski zahtjevi koji se temelje na odgovarajućim smjernicama koje je Europska suradnja za akreditaciju (EA) potvrdila i dala na raspolaganje za certifikacijska tijela ISO 14001:2004, koja su akreditirana u skladu s jednim od sljedećih standarda:

                           (a)

                           ISO/IEC 17021:2006 (Ocjena sukladnosti – zahtjevi za tijela koja provode neovisno ocjenjivanje i certificiranje sustava upravljanja);

                           (b)

                           ISO/IEC Guide 66:1999 (Opći zahtjevi za tijela koja provode ocjenu i certificiranje/registraciju sustava upravljanja okolišem) do 15. rujna 2008.

         Članak 2.
   Odluka 97/264/EC stavlja se izvan snage.
   Članak 3.
   Ova je Odluka upućena državama članicama.

      Sastavljeno u Bruxellesu 19. studenoga 2007.

            Za Komisiju

         Stavros DIMAS

            Član Komisije

      (1)  SL L 114, 24.4.2001., str. 1. Uredba kako je zadnje izmijenjena Uredbom Vijeća (EZ) br. 1791/2006 (SL L 363, 20.12.2006., str. 1.).

      (2)  SL L 104, 22.4.1997., str. 35.


title: 2007/66/EZ: Odluka Komisije od 18. prosinca 2006. o privremenom pokusu u vezi s povećanjem najveće dozvoljene mase serije sjemena određenog krmnog bilja na temelju Direktive Vijeća 66/401/EEZ (priopćena pod brojem dokumenta C(2006) 6572)  Tekst značajan za EGP

text:
               03/Sv. 057

               HR

               Službeni list Europske unije

               40

         32007D0066

               L 032/161

               SLUŽBENI LIST EUROPSKE UNIJE

               18.12.2006.

      ODLUKA KOMISIJE

   od 18. prosinca 2006.
   o privremenom pokusu u vezi s povećanjem najveće dozvoljene mase serije sjemena određenog krmnog bilja na temelju Direktive Vijeća 66/401/EEZ
   (priopćena pod brojem dokumenta C(2006) 6572)
   (Tekst značajan za EGP)
   (2007/66/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnoga bilja (1), a posebno njezin članak 13.a,
   budući da:

               (1)

               Direktivom 66/401/EEZ predviđa se najveća dozvoljena masa serije kako bi se pri ispitivanju sjemena izbjegla heterogenost serija sjemena.

               (2)

               Promjene u postupku proizvodnje i stavljanja sjemena na tržište, posebno povećanje veličine sjemenskih usjeva kao i načini prijevoza sjemena uključujući prijevoz u rasutom stanju, upućuju na to da bi moglo biti poželjno povećati najveću propisanu masu serije za sjeme trava.

               (3)

               Odlukom Komisije 2002/454/EZ (2) organiziran je privremeni pokus u vezi s povećanjem najveće dozvoljene mase serije sjemena određenog krmnog bilja na temelju Direktive 66/401/EEZ koji je trebao završiti 1. lipnja 2003. Međutim, nije sudjelovala nijedna sjemenarska tvrtka jer se prema toj Odluci tražilo da ispitivanje heterogenosti bude provedeno na svim proizvedenim serijama sjemena obuhvaćenim pokusom što je bilo povezano s velikim dodatnim troškovima.

               (4)

               Prema sadašnjoj međunarodnoj praksi, odnosno Tehničkom protokolu ISTA-e (Međunarodnog udruženja za ispitivanje sjemena)/ISF-a (Međunarodne federacije za sjeme), koji je odobrio Izvršni odbor ISTA-e 10. veljače 2006. a usvojilo Vijeće OECD-a (Organizacije za gospodarsku suradnju i razvoj) 24. svibnja 2006., dopuštaju se postupci koji omogućuju povećanje najveće dozvoljene mase serije za trave.

               (5)

               Kako bi se u praksi ispitali uvjeti pod kojima proizvođači mogu proizvoditi dovoljno homogene velike serije sjemena, treba organizirati privremeni pokus s povećanjem najveće dozvoljene mase serija trava.

               (6)

               Mjere predviđene ovom Odlukom u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,

         DONIJELA JE OVU ODLUKU:
   Članak 1.
   1.   Odstupajući od članka 7. stavka 2. Direktive 66/401/EEZ i Priloga III. toj Direktivi, za države članice koje sudjeluju u privremenom pokusu kao i za sjeme vrsta navedenih u stupcu 1. Priloga III. toj Direktivi u rubrici „GRAMINEAE” najveća dozvoljena masa serije iznosi 25 tona.
   2.   Za države članice koje sudjeluju u privremenom pokusu primjenjuju se, pored uvjeta iz Direktive 66/401/EEZ, također uvjeti iz Priloga ovoj Odluci.
   3.   Države članice koje sudjeluju u pokusu o tome obavješćuju Komisiju. One mogu prekinuti svoje sudjelovanje u svakom trenutku obavijestivši Komisiju o tome.
   Članak 2.
   Države članice za svaku godinu, do 31. ožujka sljedeće godine, dostavljaju Komisiji i ostalim državama članicama izvještaj o rezultatima pokusa.
   Članak 3.
   Privremeni pokus počinje 1. siječnja 2007. a završava 30. lipnja 2012.
   Članak 4.
   Ova je Odluka upućena državama članicama.

      Sastavljeno u Bruxellesu 18. prosinca 2006.

            Za Komisiju

         Markos KYPRIANOU

            Član Komisije

      (1)  SL 125, 11.7.1966., str. 2298/66. Direktiva kako je zadnje izmijenjena Direktivom 2004/117/EZ (SL L 14, 18.1.2005., str. 18.).

      (2)  SL L 155, 14.6.2002., str. 57.
   PRILOG
   Uvjeti iz članka 1.:

               (a)

               kad se odstupa od najveće veličine serija sjemena za gramineae, primjenjuje se dokument ISTA/ISF pod nazivom Pokus u vezi s veličinom serija sjemena trava (1), koji je 24. svibnja 2006. usvojilo Vijeće OECD-a;

               (b)

               certifikacijsko tijelo mora službeno ovlastiti proizvođače sjemena;

               (c)

               na službenoj deklaraciji propisanoj u skladu s Direktivom 66/401/EEZ iza riječi „pravila i norme EZ-a” mora stajati broj ove Odluke;

               (d)

               uzorci koje država članica sudionica u privremenom pokusu dostavlja za usporedne pokuse Zajednice moraju potjecati od službeno certificiranih serija sjemena u skladu s uvjetima pokusa; i

               (e)

               certifikacijsko tijelo prati pokus i provodi provjere, prema potrebi, najviše 5 % provedenih ispitivanja heterogenosti.

      (1)  http://www.seedtest.org/en/content —-1 — 1039.html


Odluka Komisije od 02/10/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7026 - AMVEST / NPM CAPITAL / DGH PARTICIPATIES / JOPLI PARTICIPATIES / ERVE HULSGORST PARTICIPATIES / DLH) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 13/12/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7100 - NEW MOUNTAIN CAPITAL / ALEXANDER MANN SOLUTIONS) prema Uredbi Vijeća (EZ) br. 139/2004 (Samo je engleski tekst vjerodostojan)


title: Odluka Komisije od 4. kolovoza 2005. o izmjeni Odluke 93/195/EEZ o uvjetima zdravlja životinja i veterinarskog certificiranja za ponovni ulaz registriranih konja za utrke, natjecanja i kulturne događaje nakon privremenog izvoza (priopćena pod brojem dokumenta C(2005) 2933)  Tekst značajan za EGP

text:
               03/Sv. 64

               HR

               Službeni list Europske unije

               97

         32005D0605

               L 206/16

               SLUŽBENI LIST EUROPSKE UNIJE

         ODLUKA KOMISIJE
   od 4. kolovoza 2005.
   o izmjeni Odluke 93/195/EEZ o uvjetima zdravlja životinja i veterinarskog certificiranja za ponovni ulaz registriranih konja za utrke, natjecanja i kulturne događaje nakon privremenog izvoza
   (priopćena pod brojem dokumenta C(2005) 2933)
   (Tekst značajan za EGP)
   (2005/605/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), a posebno njezin članak 19. točku ii.,
   budući da:

               (1)

               U skladu s općim pravilima utvrđenim u Prilogu II. Odluci Komisije 93/195/EEZ (2), ponovni ulaz registriranih konja za utrke, natjecanja i kulturne događaje nakon privremenog izvoza ograničava se na konje koji su boravili kraće od 30 dana u jednoj od trećih zemalja iz iste skupine na popisu iz Priloga I. ovoj Odluci.

               (2)

               Uzimajući u obzir veterinarski nadzor i činjenicu da su predmetni konji držani odvojeno od životinja nižeg zdravstvenog statusa, potrebno je produžiti razdoblje privremenog izvoza na manje od 90 dana te je u skladu s tim potrebno odrediti uvjete zdravlja životinja i veterinarskog certificiranja kod ponovnog ulaza registriranih konja nakon privremenog izvoza zbog sudjelovanja u posebnim konjskim utrkama, natjecanjima ili kulturnim događajima u Kanadi ili Sjedinjenim Američkim Državama.

               (3)

               Godine 2005., Španjolska škola jahanja iz Beča održava predstavu u Sjedinjenim Američkim Državama obilježavajući 60. obljetnicu spašavanja austrijskih lipicanaca zaslugom generala Georgea Pattona krajem 2. svjetskog rata. Takvu je predstavu potrebno smatrati posebnim konjičkim događajem na kojeg se primjenjuju posebni uvjeti kod ponovnog ulaska.

               (4)

               Odluku 93/195/EEZ trebalo bi prema tome izmijeniti.

               (5)

               Mjere predviđene ovom Odlukom u skladu su s mišljenjem Stalnoga odbora za prehrambeni lanac i zdravlje životinja.

         DONIJELA JE OVU ODLUKU:
   Članak 1.
   Odluka 93/195/EEZ mijenja se kako slijedi:

               1.

               U članku 1. treća se alineja zamjenjuje se sljedećim:

                           „—

                           sudjelovali u posebnim utrkama, natjecanjima ili kulturnim događajima u Kanadi ili Sjedinjenim Američkim Državama i ispunjavaju zahtjeve utvrđene u zdravstvenom certifikatu u skladu s obrascem zdravstvenog certifikata iz Priloga III. ovoj Odluci.”

               2.

               Prilog III. zamjenjuje se tekstom iz Priloga ovoj Odluci.

         Članak 2.
   Ova je Odluka upućena državama članicama.

      Sastavljeno u Bruxellesu 4. kolovoza 2005.

            Za Komisiju

         Markos KYPRIANOU

            Član Komisije

      (1)  SL L 224, 18.8.1990., str. 42. Direktiva kako je zadnje izmijenjena Direktivom 2004/68/EZ (SL L 139, 30.4.2004., str. 321.).

      (2)  SL L 86, 6.4.1993., str. 1. Odluka kako je zadnje izmijenjena Odlukom 2004/211/EZ (SL L 73, 11.3.2004., str. 1.)

      PRILOG

            „PRILOG III.

               ZDRAVSTVENI CERTIFIKAT

               za ponovni ulaz registriranih konja nakon privremenog izvoza u Kanadu ili Sjedinjene Američke Države na razdoblje kraće od 90 dana zbog sudjelovanja u posebnim utrkama, natjecanjima ili kulturnim događajima


Odluka Komisije od 04/10/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8604 - XELLA INTERNATIONAL / URSA) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 02/09/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7002 - M&G / ALLIANCE MEDICAL) prema Uredbi Vijeća (EZ) br. 139/2004 (Samo je engleski tekst vjerodostojan)


title: Odluka Vijeća br. 1413/2013/EU od 17. prosinca 2013. o izmjeni Odluke 2002/546/EZ u pogledu razdoblja njezine primjene

text:
               28.12.2013

               HR

               Službeni list Europske unije

               L 353/13

      ODLUKA VIJEĆA br. 1413/2013/EU
   od 17. prosinca 2013.
   o izmjeni Odluke 2002/546/EZ u pogledu razdoblja njezine primjene
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 349.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskog parlamenta (1),
   u skladu s posebnim zakonodavnim postupkom,
   budući da:

               (1)

               Odlukom Vijeća 2002/546/EZ (2) Španjolskoj je odobrena primjena izuzeća od poreza poznatog pod nazivom „Arbitrio sobre Importaciones y Entregas de Mercancías en las Islas Canarias” (dalje u tekstu: „AIEM”) ili smanjenja tog poreza na određene proizvode koji su proizvedeni na Kanarskim otocima. Prilog toj Odluci sadrži popis proizvoda na koje se mogu primjenjivati izuzeća od poreza i smanjenja poreza. Razlika između poreza na proizvode proizvedene na Kanarskim otocima i poreza na ostale proizvode ne treba prelaziti 5, 15 ili 25 postotnih bodova, ovisno o proizvodu.

               (2)

               Izuzećima od poreza AIEM i smanjenjima tog poreza uspostavlja se različito oporezivanje od kojeg koristi ima lokalna proizvodnja određenih proizvoda. To predstavlja državnu potporu za koju je potrebno odobrenje Komisije.

               (3)

               Odluka Vijeća 2002/546/EZ izvorno je bila primjenjiva do 31. prosinca 2011. Krajem 2011. Odlukom Vijeća 895/2011/EU (3) izmijenjena je Odluka 2002/546/EZ te je time produljeno razdoblje njezine primjene do 31. prosinca 2013. i to na temelju potvrde Komisije o tome da specifično strukturno uvjetovano, društveno i gospodarsko stanje na Kanarskim otocima koje je pogoršano posebnim ograničenjima iz članka 349. UFEU-a i dalje postoji, a što opravdava odobravanje potpunog izuzeća od poreza AIEM-a i djelomičnog smanjenja tog poreza za popis proizvoda proizvedenih u ovoj najudaljenijoj regiji.

               (4)

               Budući da strukturno uvjetovano, društveno i gospodarsko stanje na Kanarskim otocima i dalje postoji, potrebno je dodatno produljiti razdoblje primjene Odluke 2002/546/EZ.

               (5)

               Komisija je 28. lipnja 2013. donijela Smjernice o regionalnim državnim potporama za razdoblje 2014. – 2020. kojima se određuje na koji način države članice mogu dodijeliti potpore poduzećima kako bi podržale razvoj regija u nepovoljnom položaju u Uniji u razdoblju između 2014. i 2020. Te smjernice, koje će stupiti na snagu 1. srpnja 2014., dio su šire strategije za modernizaciju kontrole državnih potpora koja za cilj ima poticanje rasta na jedinstvenom tržištu pružanjem poticaja za učinkovitije mjere potpore i usmjeravanjem provedbenih mjera Komisije na one slučajeve koji imaju najveći utjecaj na tržišno natjecanje.

               (6)

               Stoga je prikladno produljiti razdoblje primjene Odluke 2002/546/EZ za šest mjeseci kako bi se datum njezina isteka podudarao s datumom stupanja na snagu Smjernica o regionalnim državnim potporama za razdoblje 2014. – 2020.

               (7)

               Odluku 2002/546/EZ bi trebalo na odgovarajući način izmijeniti.

               (8)

               S obzirom na hitnu potrebu da se prije kraja 2013. produlji valjanost Odluke 2002/546/EZ trebalo bi primijeniti iznimku od pravila o razdoblju od osam tjedana iz članka 4. Protokola br. 1 o ulozi nacionalnih parlamenta u Europskoj uniji koji je priložen Ugovoru o Europskoj uniji i Ugovoru o funkcioniranju Europske unije.

         DONIJELO JE OVU ODLUKU:
   Članak 1.
   U prvoj rečenici članka 1. stavka 1. Odluke 2002/546/EZ datum „31. prosinca 2013.” zamjenjuje se datumom „30. lipnja 2014.”.
   Članak 2.
   Ova Odluka stupa na snagu na dan donošenja.
   Članak 3.
   Ova je Odluka upućena Kraljevini Španjolskoj.

      Sastavljeno u Bruxellesu 17. prosinca 2013.

            Za Vijeće

            Predsjednik

         L. LINKEVIČIUS

      (1)  Mišljenje od 11. prosinca 2013. (još nije objavljeno u Službenom listu).

      (2)  Odluka Vijeća 2002/546 od 20. lipnja 2002. o primjeni poreza AIEM na Kanarskim otocima (SL L 179, 9.7.2002., str. 22).

      (3)  Odluka Vijeća br. 895/2011/EU od 19. prosinca 2011. o izmjeni Odluke 2002/546/EZ u pogledu razdoblja njezine primjene (SL L 345, 29.12.2011., str. 17.).


Odluka Komisije od 10/04/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8442 - ARDIAN / GROUPE PROSOL) prema Uredbi Vijeća (EZ) No 139/2004 (Vjerodostojan je samo tekst na francuskom jeziku)


Odluka Komisije od 19/07/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8534 - BOUYGUES IMMOBILIER / ACCOR / NEXTDOOR) prema Uredbi Vijeća (EZ) No 139/2004 (Vjerodostojan je samo tekst na francuskom jeziku)


title: 2012/492/EU: Odluka Komisije od 3. rujna 2012. o izmjeni Odluke 2000/96/EZ u pogledu krpeljnog encefalitisa i kategorije zaraznih bolesti koje se prenose vektorima (priopćena pod brojem dokumenta C(2012) 3241)  Tekst značajan za EGP

text:
               15/Sv. 016

               HR

               Službeni list Europske unije

               308

         32012D0492

               L 239/3

               SLUŽBENI LIST EUROPSKE UNIJE

               03.09.2012.

      ODLUKA KOMISIJE

   od 3. rujna 2012.
   o izmjeni Odluke 2000/96/EZ u pogledu krpeljnog encefalitisa i kategorije zaraznih bolesti koje se prenose vektorima
   (priopćena pod brojem dokumenta C(2012) 3241)
   (Tekst značajan za EGP)
   (2012/492/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku br. 2119/98/EZ Europskog parlamenta i Vijeća od 24. rujna 1998. o uspostavi mreže za epidemiološki nadzor i kontrolu zaraznih bolesti u Zajednici (1), a posebno njezin članak 3. točku (a),
   budući da:

               (1)

               U Odluci Komisije 2000/96/EZ od 22. prosinca 1999. o zaraznim bolestima koje treba postupno obuhvatiti mrežom Zajednice prema Odluci br. 2119/98/EZ Europskog parlamenta i Vijeća (2) navedene su određene zarazne bolesti koje treba obuhvatiti epidemiološkim nadzorom u okviru mreže Zajednice uspostavljene Odlukom br. 2119/98/EZ.

               (2)

               U Prilogu Odluci br. 2119/98/EZ, kao kategorija zaraznih bolesti koje treba odabrati kako bi se došlo do usklađenih podataka u svrhe dostavljanja izvješća izričito se spominju „bolesti koje prenosi vektori”.

               (3)

               Krpeljni encefalitis (TBE) je bolest ljudi koju prenose krpelji, koja uzrokuje dugoročni neurološki invaliditet i u 1,4 % slučajeva ima smrtonosni ishod. Bolest se može spriječiti cijepljenjem i zadnjih godina njezina se pojavnost povećala i bolest se proširila na nova geografska područja u Europi. Takav razvoj događaja vjerojatno se može pripisati različitim uzrocima, uključujući promjenu klime i promjenu staništa krpelja.

               (4)

               TBE stoga ispunjava kriterije utvrđene u Prilogu II. Odluci 2000/96/EZ za odabir zaraznih bolesti koje treba obuhvatiti epidemiološkim nadzorom u okviru mreže Zajednice uspostavljene Odlukom br. 2119/98/EZ pa ga je primjereno dodati na popis zaraznih bolesti u Prilogu I. Odluci 2000/96/EZ koje treba obuhvatiti epidemiološkim nadzorom.

               (5)

               Mjere predviđene ovom Odlukom u skladu su s mišljenjem Odbora osnovanog Odlukom br. 2119/98/EZ,

         DONIJELA JE OVU ODLUKU:
   Članak 1.
   Prilog I. Odluci 2000/96/EZ mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 3. rujna 2012.

            Za Komisiju

         John DALLI

            Član Komisije

      (1)  SL L 268, 3.10.1998., str. 1.

      (2)  SL L 28, 3.2.2000., str. 50.
   PRILOG
   U točki 2.5. Priloga I. Odluci 2000/96/EZ, dodaje se sljedeća točka 2.5.5.:

      „2.5.5.   Bolesti koje se prenose vektorima

      Krpeljni encefalitis (TBE)”


title: 2005/788/EZ: Odluka Komisije od 11. studenoga 2005. o neuvrštenju naleda u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu tvar (priopćena pod brojem dokumenta C(2005) 4351)  Tekst značajan za EGP

text:
               03/Sv. 44

               HR

               Službeni list Europske unije

               30

         32005D0788

               L 296/41

               SLUŽBENI LIST EUROPSKE UNIJE

         ODLUKA KOMISIJE
   od 11. studenoga 2005.
   o neuvrštenju naleda u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu tvar
   (priopćena pod brojem dokumenta C(2005) 4351)
   (Tekst značajan za EGP)
   (2005/788/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno četvrti podstavak članka 8. stavka 2. Direktive,
   budući da:

               (1)

               Članak 8. stavak 2. Direktive 91/414/EEZ predviđa da država članica tijekom razdoblja od 12 godina nakon objave te Direktive može odobriti stavljanje na tržište sredstva za zaštitu bilja koja sadrže aktivne tvari, koje nisu navedene u Prilogu I. toj Direktivi i koje su već na tržištu dvije godine nakon dana notifikacije, dok se te tvari postupno ispituju u okviru programa rada.

               (2)

               Uredbom Komisije (EZ) br. 451/2000 (2) i Uredbom Komisije (EZ) br. 703/2001 (3) utvrđuju se detaljna pravila za provedbu druge faze programa rada iz članka 8. stavka 2. Direktive 91/414/EEZ. Za aktivnu tvar naled, podnositelj prijave je 2. prosinca 2004. obavijestio Komisiju da više ne želi tražiti uvrštenje te tvari u Prilog I. Direktivi 91/414/EEZ. Slijedom toga ta aktivna tvar se ne treba uvrstiti u taj Prilog, a države članice trebaju povući sva odobrenja za sredstva za zaštitu bilja koja sadržavaju naled.

               (3)

               Potrebno je predvidjeti prijelazno razdoblje za uklanjanje, skladištenje, stavljanje na tržište i korištenje postojećih zaliha u najviše jednoj sezoni rasta.

               (4)

               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Naled se ne uvrštava kao aktivna tvar u Prilog I. Direktivi 91/414/EEZ.
   Članak 2.
   Države članice će osigurati:

               (a)

               da se odobrenja za sredstva za zaštitu bilja koja sadrže naled povuku do 11. svibnja 2006.;

               (b)

               da se nakon 12. studenoga 2005. ne izdaju niti obnavljaju odobrenja za sredstva za zaštitu bilja koja sadrže naled.

         Članak 3.
   Razdoblje počeka koje određuju države članice u skladu s člankom 4. stavkom 6. Direktive 91/414/EEZ, za uklanjanje, skladištenje, stavljanje na tržište i korištenje postojećih zaliha mora biti najkraće moguće i isteći najkasnije 11. svibnja 2007.
   Članak 4.
   Ova je Odluka upućena državama članicama.

      Sastavljeno u Bruxellesu 11. studenog 2005.

            Za Komisiju

         Markos KYPRIANOU

            Član Komisije

      (1)  SL L 230, 19.8.1991., str. 1. Direktiva kako je zadnje izmijenjena Uredbom (EZ) br. 396/2005 Europskog parlamenta i Vijeća (SL L 70, 16.3.2005., str. 1.).

      (2)  SL L 55, 29.2.2000., str. 25. Uredba kako je zadnje izmijenjena Uredbom (EZ) br. 1044/2003 (SL L 151, 19.6.2003., str. 32.).

      (3)  SL L 98, 7.4.2001., str. 6.


title: Akt Vijeća od 23. srpnja 1996. o sastavljanju, na temelju članka K.3. Ugovora o Europskoj uniji, Protokola o tumačenju Konvencije o osnivanju Europskog policijskog ureda u skladu s prethodnim odlukama Suda Europskih zajednica

text:
               19/Sv. 15

               HR

               Službeni list Europske unije

               14

         31996F1009(01)

               C 299/1

               SLUŽBENI LIST EUROPSKE UNIJE

         AKT VIJEĆA
   od 23. srpnja 1996.
   o sastavljanju, na temelju članka K.3. Ugovora o Europskoj uniji, Protokola o tumačenju Konvencije o osnivanju Europskog policijskog ureda u skladu s prethodnim odlukama Suda Europskih zajednica
   (96/C 299/01)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak K.3. stavak 2. točku (c),
   budući da je člankom K.3. stavkom 2. točkom (c) predviđeno da konvencije sastavljene na temelju članka K.3. Ugovora o Europskoj uniji mogu propisati da je Sud nadležan za tumačenje njihovih odredaba i za odlučivanje u svakom sporu koji se odnosi na njihovu primjenu u skladu s pojedinostima koji su u njima utvrđeni,
   ODLUČILO JE sastaviti Protokol čiji je tekst priložen ovom Aktu i koji će 24. srpnja 1996. potpisati predstavnici vlada država članica Europske unije;
   PREPORUČUJE da ga države članice donesu u skladu sa svojim odgovarajućim ustavnim zahtjevima.

      Sastavljeno u Bruxellesu 23. srpnja 1996.

            Za Vijeće

            Predsjednik

         I. YATES


title: 2003/534/EZ: Odluka Komisije od 17. srpnja 2003. o izmjeni Odluke br. 2119/98/EZ Europskog parlamenta i Vijeća te Odluke 2000/96/EZ o zaraznim bolestima navedenim u tim odlukama i o izmjeni Odluke 2002/253/EZ o definiranju zaraznih bolesti (priopćena pod brojem dokumenta C(2003) 2301)  Tekst značajan za EGP

text:
               15/Sv. 014

               HR

               Službeni list Europske unije

               9

         32003D0534

               L 184/35

               SLUŽBENI LIST EUROPSKE UNIJE

               17.07.2003.

      ODLUKA KOMISIJE

   od 17. srpnja 2003.
   o izmjeni Odluke br. 2119/98/EZ Europskog parlamenta i Vijeća te Odluke 2000/96/EZ o zaraznim bolestima navedenim u tim odlukama i o izmjeni Odluke 2002/253/EZ o definiranju zaraznih bolesti
   (priopćena pod brojem dokumenta C(2003) 2301)
   (Tekst značajan za EGP)
   (2003/534/EZ)
   KOMISIJA EUROPSKIH ZAJEDNICA,
   uzimajući u obzir Sporazum o osnivanju Europske zajednice,
   uzimajući u obzir Odluku br. 2119/98/EZ Europskog parlamenta i Vijeća od 24. rujna 1998. o uspostavi mreže za epidemiološki nadzor i kontrolu zaraznih bolesti u Zajednici (1), a posebno njezin članak 3. točke (a) i (c) i članak 8.,
   budući da:

               (1)

               Odluka br. 2119/98/EZ predviđa osnivanje mreže na razini Zajednice za promicanje suradnje i koordinacije u svrhu prevencije i kontrole određenih kategorija zaraznih bolesti navedenih u toj Odluci. Ova Odluka trebala bi obuhvatiti bolesti uzrokovane uzročnicima koji su posebno stvoreni u svrhu maksimalnog povećanja morbiditeta i/ili mortaliteta zbog njihova namjernog širenja.

               (2)

               Odluka Komisije 2000/96/EZ od 22. prosinca 1999. o zaraznim bolestima koje mreža Zajednice treba postupno obuhvatiti prema Odluci br. 2119/98/EZ Europskog parlamenta i Vijeća (2) navodi određene zarazne bolesti koje se trebaju uključiti u epidemiološki nadzor u Zajednici osnovan prema Odluci br. 2119/98/EZ.

               (3)

               Odluka Komisije 2002/253/EZ od 19. ožujka 2002. o utvrđivanju definicija zaraznih bolesti koje se prijavljuju u mrežu Zajednice na temelju Odluke br. 2119/98/EZ Europskog parlamenta i Vijeća (3) predviđa definicije za zarazne bolesti navedene u Odluci 2000/96/EZ.

               (4)

               Primjereno je da se zarazne bolesti, za koje je propisana definicija u Odluci 2002/253/EZ, podudaraju sa zaraznim bolestima navedenima u Odluci 2000/96/EZ.

               (5)

               Velike boginje mogle bi predstavljati ozbiljnu prijetnju javnom zdravstvu u slučaju namjernog širenja. Stoga bi se ova zarazna bolest trebala navesti u Prilogu 1. Odluci 2000/96/EZ. Definiciju bolesti velikih boginja trebalo bi uvrstiti u Odluku 2002/253/EZ.

               (6)

               Iako tetanus nije prenosiv međuljudskim kontaktom i izbija samo sporadično u Zajednici, ocjena programa cijepljenja temeljena na nadzoru doprinijela bi poboljšanju politike cijepljenja. Tetanus bi stoga trebalo navesti kao zaraznu bolest u Odluci 2002/253/EZ. Definicija bolesti tetanusa već je predviđena u Odluci 2002/253/EZ.

               (7)

               Namjerno širenje bedrenice u Zajednici predstavljalo bi ozbiljan rizik za javno zdravstvo. Tu bolest trebalo bi navesti kao zaraznu bolest u Odluci 2000/96/EZ. Definicija bolesti bedrenice već je predviđena u Odluci 2002/253/EZ.

               (8)

               Prenošenje botulizma nije ograničeno na intoksikaciju hranom te bi se stoga svako pozivanje na taj način zaraze bolešću trebalo izbrisati.

               (9)

               Prikladno je preispitati definiciju bolesti difterije u Odluci 2002/253/EZ tako da se u obzir uzmu najnoviji znanstveni dokazi.

               (10)

               Odluka br. 2000/96/EZ utvrđuje uvjete za izbor zaraznih bolesti posebnih područja koje treba uključiti u epidemiološki nadzor u sklopu mreže Zajednice koja je osnovana prema Odluci br. 2119/98/EZ. Q-groznica i tularemija ispunili bi te kriterije u slučaju kada se namjerno šire. Ove bolesti također izbijaju i prirodnim putem unutar Europske zajednice. Nadzor na temelju definicija bolesti pružio bi dodatne prednosti. Ove bi se zarazne bolesti stoga trebale navesti u Odluci 2000/96/EZ. Osim toga, definicije bolesti za Q-groznicu i tularemiju trebalo bi uvrstiti u Odluku 2002/253/EZ.

               (11)

               Odluke br. 2119/98/EZ, 2000/96/EZ i 2002/253/EZ trebalo bi stoga na odgovarajući način izmijeniti.

               (12)

               Mjere predviđene ovom Odlukom u skladu su s mišljenjem Odbora osnovanog člankom 7. Odluke br. 2119/98/EZ,

         DONIJELA JE OVU ODLUKU:
   Članak 1.
   Prilog Odluci br. 2119/98/EZ mijenja se u skladu s Prilogom I. ovoj Odluci.
   Članak 2.
   Prilog I. Odluci 2000/96/EZ mijenja se u skladu s Prilogom II. ovoj Odluci.
   Članak 3.
   Prilog Odluci 2002/253/EZ mijenja se u skladu s Prilogom III. ovoj Odluci.
   Članak 4.
   Ova je Odluka upućena državama članicama.

      Sastavljeno u Bruxellesu 17. srpnja 2003.

            Za Komisiju

         David BYRNE

            Član Komisije

      (1)  SL L 268, 3.10.1998., str. 1.

      (2)  SL L 28, 3.2.2000., str. 50.

      (3)  SL L 86, 3.4.2002., str. 44.
   PRILOG I.
   U Prilogu Odluci br. 2119/98/EZ, posljednja se alineja zamjenjuje sljedećim:

               „—

               Ostale bolesti (bjesnoća, tifus, virusne hemoragijske groznice, malarija i sve druge još neklasificirane ozbiljne epidemijske bolesti, uključujući i bolesti koje su uzrokovane posebno stvorenim uzročnicima u svrhu maksimalnog povećanja morbiditeta i/ili mortaliteta zbog namjernog širenja itd.).”

         PRILOG II.
   Prilog I. Odluci 2000/96/EZ mijenja se kako slijedi:

               1.

               U točki 2.1. dodaju se sljedeći izrazi:
               „velike boginje
               tetanus.”

               2.

               U točki 2.4., izraz „bedrenica” umeće se ispred izraza „botulizam”.

               3.

               Točka 2.5.3. mijenja se kako slijedi:

                           (a)

                           izraz „q-groznica” umeće se iza izraza „ehinokokoza”;

                           (b)

                           izraz „tularemija” dodaje se.

         PRILOG III.
   U Prilogu Odluci 2002/253/EZ dio koji se odnosi na definicije bolesti mijenja se kako slijedi:

               1.

               Naslov „BOTULIZAM, IZAZVAN HRANOM” zamjenjuje se naslovom „BOTULIZAM”.

               2.

               Tekst o „DIFTERIJI” zamjenjuje se sljedećim:
               „DIFTERIJA

                  Klinički opis

               Klinička slika kompatibilna bilo s respiratornom difterijom, tj. bolešću gornjeg respiratornog trakta koju karakteriziraju naslage na membrani tonzila, ždrijela ili nosa, u kombinaciji s upaljenim grlom i groznicom nižeg stupnja ili s nerespiratornom difterijom; tj. bolešću koju karakterizira kožni, konjunktivni, otički, genitalni ili neki drugi tip čireva.

                  Laboratorijski kriterij za dijagnozu

               Izolacija korinebakterija koje proizvode difterijske toksine (tipično Coryebacterium diphtheriae ili C. ulcerans) iz kliničkog uzorka.

                  Klasifikacija slučaja

                           Moguć:

                           NP

                           Vjerojatan:

                           klinički kompatibilan slučaj.

                           Asimptomatički nositelji:

                           asimptomatični nositelji s toksigenim kulturama.

                           Potvrđen:

                           klinički kompatibilan slučaj koji je laboratorijski potvrđen s izolacijom toksigene kulture korinebakterija, ili klinički kompatibilan slučaj s epidemiološkom vezom s laboratorijski potvrđenim slučajem.

                     Treba obratiti pažnju da se slučajevi respiratorne i nerespiratorne difterije s izolacijom toksigenih kultura trebaju prijaviti, kao i asimptomatske kliconoše s toksigenim kulturama, ako su uočeni. Slučajevi s netoksigenom C. diphteriae ili C. ulcerans ne trebaju se prijaviti.”

               3.

               Iza teksta o „POLIOMIELITISU, PARALITIČNOM”, umeće se sljedeće:
               „Q-GROZNICA

                  Klinički opis

               Bolest popraćena groznicom, ukočenošću, bolovima u mišićima, općom slabošću i retrobulbalnom glavoboljom. Ozbiljna bolest uključuje akutni hepatitis, upalu pluća, meningoencefalitis i pobačaj. Klinički laboratorijski nalazi mogu uključivati povišene jetrene enzime i abnormalne nalaze Rtg-a.

                  Laboratorijski kriteriji za dijagnozu

                           —

                           izolacija Coxiella burnetii iz kliničkog uzorka,

                           —

                           prikaz posebnog odgovora na antitijela,

                           —

                           prikaz C. burnetii u kliničkom uzorku otkrivanjem antigena ili nukleinske kiseline.

                     Za moguće slučajeve: pojedinačni visoki titar posebnih antitijela.

                  Klasifikacija slučaja

                           Moguć:

                           NP

                           Vjerojatan:

                           klinički kompatibilan slučaj koji ispunjava laboratorijske kriterije za vjerojatan slučaj ili ima epidemiološku vezu.

                           Potvrđen:

                           laboratorijski potvrđen slučaj koji je klinički kompatibilan ili ima epidemiološku vezu.”

               4.

               Iza teksta o „ŠIGELOZI”, umeće se sljedeće:
               „VELIKE BOGINJE

                  Klinički opis

               Bolest sa akutnim napadom groznice preko 38 °C popraćen osipom kojeg karakteriziraju mjehurići ili gnojni čirevi na istom razvojnom stupnju bez bilo kojeg drugog očitog uzroka s pretežno centrifugalnim rasporedom.
               Atipične prezentacije mogu obuhvaćati:

                           —

                           hemoragijske lezije,

                           —

                           plosnate baršunaste lezije koje ne izgledaju kao tipični mjehurići niti rastu u gnojne čireve.

                  Laboratorijski kriteriji za dijagnozu

               Izolacija virusa velikih boginja (Variola) iz kliničkog uzorka.
               Identifikacija DNK Variole lančanom reakcijom polimeraze (PCR) u kliničkom uzorku, iza čega slijedi sekvenciranje.
               Identifikacija Variola virusa elektronskom mikroskopijom (EM) negativnog kontrastiranja u kliničkom uzorku.

                  Klasifikacija slučaja

                           Moguć:

                           klinički kompatibilan slučaj
                           Slučaj koji ima atipičnu prezentaciju i ima epidemiološku vezu s potvrđenim ili vjerojatnim slučajevima.

                           Vjerojatan:

                           klinički kompatibilan slučaj bilo s identifikacijom ortopoksnog virusa elektronskom mikroskopijom ili PCR-om ili epidemiološka veza s drugim mogućim ili potvrđenim slučajevima.

                           Potvrđen:

                           inicijalno, klinički kompatibilan slučaj potvrđen u laboratoriju elektronskom mikroskopijom i PCR-om, iza čega slijedi sekvenciranje.

                     Za vrijeme izbijanja bolesti klinički kompatibilan slučaj s epidemiološkom vezom i, tamo gdje je to moguće, laboratorijskom potvrdom bilo elektronskom mikroskopijom ili PCR-om.”

               5.

               Iza teksta o „TUBERKULOZI”, umeće se sljedeće:
               „TULAREMIJA

                  Klinički opis

               Klinička slika kompatibilna s jednim od različitih oblika tularemije:

                           —

                           ulceroglandularni (kožni čir sa regionalnom limfadenopatijom),

                           —

                           glandularni (regionalna limfadenopatija bez čira),

                           —

                           okuloglandularni (konjunktivitis sa preaurikularnom limfadenopatijom),

                           —

                           orofaringalni (stomatitis ili faringitis ili tonzilitis ili vratna limfadenopatija),

                           —

                           intestinalni (intestinalna bol, povraćanje i proljev),

                           —

                           plućni (primarna plućna bolest),

                           —

                           tifoidni (bolest popraćena groznicom bez ranih lokalizirajućih znakova i simptoma).

                  Laboratorijski kriteriji za dijagnozu

                           —

                           izolacija Francisella tularensis iz kliničkog uzorka,

                           —

                           prikaz konkretnog odgovora na antitijela.

                     Za vjerojatne slučajeve:

                           —

                           jedan visoki titar,

                           —

                           otkrivanje F. tularensis u kliničkom uzorku fluorescentnom probom.

                  Klasifikacija slučaja

                           Moguć:

                           NP

                           Vjerojatan:

                           klinički kompatibilan slučaj koji zadovoljava laboratorijske kriterije za mogući slučaj ili koji ima epidemiološku vezu.

                           Potvrđen:

                           klinički kompatibilan slučaj koji je laboratorijski potvrđen.”


title: 2006/649/EZ: Odluka Komisije od 25. rujna 2006. o obnavljanju zaliha Zajednice živog oslabljenog cjepiva protiv klasične svinjske kuge (priopćena pod brojem dokumenta C(2006) 4197)

text:
               03/Sv. 53

               HR

               Službeni list Europske unije

               105

         32006D0649

               L 267/44

               SLUŽBENI LIST EUROPSKE UNIJE

         ODLUKA KOMISIJE
   od 25. rujna 2006.
   o obnavljanju zaliha Zajednice živog oslabljenog cjepiva protiv klasične svinjske kuge
   (priopćena pod brojem dokumenta C(2006) 4197)
   (2006/649/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 90/424/EEZ od 26. lipnja 1990. o troškovima u području veterinarstva (1), a posebno njezin članak 6. stavak 2. i članak 8. stavak 2.,
   uzimajući u obzir Direktivu Vijeća 2001/89/EZ od 23. listopada 2001. o mjerama Zajednice za kontrolu klasične svinjske kuge (2), a posebno njezin članak 18. stavak 2.,
   budući da:

               (1)

               Klasična svinjska kuga ugrožava domaće i divlje svinje u Zajednici.

               (2)

               Izbijanja klasične svinjske kuge na gospodarstvima s domaćim svinjama mogu dovesti do vrlo ozbiljnih posljedica i gospodarskih gubitaka u Zajednici, posebno ako se pojavljuju u područjima s visokom gustoćom držanja svinja.

               (3)

               Pravila za primjenu hitnog cijepljenja domaćih i divljih svinja predviđena su u Direktivi 2001/89/EZ.

               (4)

               Zajednica je kupila 1 000 000 doza živog oslabljenog cjepiva protiv klasične svinjske kuge i poduzela mjere za njegovo čuvanje na skladištu te za brzu dostupnost u slučaju potrebe za hitnim cijepljenjem domaćih svinja.

               (5)

               Rok trajanja tih doza živog oslabljenog cjepiva protiv klasične svinjske kuge istječe u prosincu 2006. U skladu s tim, treba zamijeniti cjepivo radi održanja sposobnosti Zajednice da brzo reagira na potrebu za provođenjem hitnog cijepljenja protiv klasične svinjske kuge.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   1.   Zajednica kupuje 1 000 000 doza živog oslabljenog cjepiva protiv klasične svinjske kuge u najkraćem mogućem roku.
   2.   Zajednica poduzima mjere za skladištenje i distribuciju cjepiva iz stavka 1.
   Članak 2.
   Najveća cijena mjera iz članka 1. ne premašuje 350 000 eura.
   Članak 3.
   Mjere predviđene u članku 1. stavku 2. Komisija provodi u suradnji s dobavljačima odabranim pozivom za podnošenje ponuda.
   Članak 4.
   Ova je Odluka upućena državama članicama.

      Sastavljeno u Bruxellesu 25. rujna 2006.

            Za Komisiju

         Markos KYPRIANOU

            Član Komisije

      (1)  SL L 224, 18.8.1990., str. 19. Odluka kako je zadnje izmijenjena Odlukom 2006/53/EZ (SL L 29, 2.2.2006., str. 37.).

      (2)  SL L 316, 1.12.2001., str. 5. Direktiva kako je izmijenjena Aktom o pristupanju iz 2003.


title: 2005/28/EZ: Odluka Komisije od 12. siječnja 2005. o izmjeni Odluke 93/52/EEZ u pogledu proglašavanja određenih talijanskih provincija slobodnim od bruceloze ( B. melitensis ) i Odluke 2003/467/EZ u pogledu proglašavanja određenih talijanskih provincija slobodnim od tuberkuloze goveda, bruceloze goveda i enzootske leukoze goveda (priopćena pod brojem dokumenta C(2004) 5548)  Tekst značajan za EGP

text:
               03/Sv. 53

               HR

               Službeni list Europske unije

               42

         32005D0028

               L 015/30

               SLUŽBENI LIST EUROPSKE UNIJE

         ODLUKA KOMISIJE
   od 12. siječnja 2005.
   o izmjeni Odluke 93/52/EEZ u pogledu proglašavanja određenih talijanskih provincija slobodnim od bruceloze (B. melitensis) i Odluke 2003/467/EZ u pogledu proglašavanja određenih talijanskih provincija slobodnim od tuberkuloze goveda, bruceloze goveda i enzootske leukoze goveda
   (priopćena pod brojem dokumenta C(2004) 5548)
   (Tekst značajan za EGP)
   (2005/28/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin Prilog A, dio I., točku 4., Prilog A, dio II., točku 7. i Prilog D, dio I., točku E,
   uzimajući u obzir Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina ovcama i kozama unutar Zajednice (2), a posebno njezin Prilog A, poglavlje 1., točku II.,
   budući da:

               (1)

               Odluka Komisije 93/52/EEZ od 21. prosinca 1992. o utvrđivanju poštivanja određenih država članica ili regija zahtjeva u pogledu bruceloze (B. melitensis) i o statusu države članice ili regije službeno slobodne od te bolesti (3) navodi regije država članica kojima je priznat status službeno slobodnih od bruceloze (B. melitensis) u skladu s Direktivom 91/68/EEZ.

               (2)

               U provincijama Firence, Livorno, Lucca, Massa-Carrara, Piza, Pistoia, Prato i Siena u regiji Toskani i provincije Perugia i Terni u regiji Umbrija, najmanje 99,8 % gospodarstava ovaca i koza je službeno priznato slobodnima od bruceloze. Nadalje, ove provincije su se obavezale usuglasiti s nekim drugim uvjetima koje propisuje Direktiva 91/68/EEZ u vezi sa slučajnim pregledima koji će se provoditi nakon priznavanja provincija o kojima je riječ slobodnima od bruceloze.

               (3)

               Provincije Firence, Livorno, Lucca, Massa-Carrara, Piza, Pistoia, Prato i Siena u regiji Toskani i provincije Perugia i Terni u regiji Umbrija potrebno je stoga priznati kao službeno slobodne od bruceloze (B.melitensis) u pogledu gospodarstava ovaca i koza.

               (4)

               Popisi regija država članica proglašenih slobodnima od tuberkuloze goveda, bruceloze goveda i enzootske leukoze goveda doneseni su u Odluci Komisije 2003/467/EZ od 23. lipnja 2003. o uvođenju službenog statusa slobodnog od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda (4).

               (5)

               Italija je dostavila Komisiji dokumentaciju koja dokazuje sukladnost odgovarajućim uvjetima predviđenim u Direktivi 64/432/EEZ u pogledu provincije Como u regiji Lombardiji i provincije Prato u regiji Toskani kako bi se ove provincije mogle proglasiti službeno slobodnima od tuberkuloze u pogledu stada goveda.

               (6)

               Italija je dostavila Komisiji dokumentaciju koja dokazuje sukladnost odgovarajućim uvjetima predviđenim u Direktivi 64/432/EEZ u pogledu provincije Brescia u regiji Lombardiji i provincije Prato u regiji Toskani te provincije Prato u regiji Toskani i provincija Perugia i Terni u regiji Umbriji kako bi se ove provincije mogle proglasiti službeno slobodnima od bruceloze u pogledu stada goveda.

               (7)

               Italija je također dostavila Komisiji dokumentaciju koja dokazuje sukladnost odgovarajućim uvjetima predviđenim u Direktivi 64/432/EEZ u pogledu provincije Pavia u regiji Lombardiji, provincija Massa-Carrara u regiji Toskani i provincija Perugia i Terni u regiji Umbriji kako bi se ove provincije mogle proglasiti službeno slobodnima od enzootske leukoze goveda.

               (8)

               Nakon procjene dokumentacije koju je dostavila Italija, provinciju Como u regiji Lombardiji i provinciju Prato u regiji Toskani potrebno je proglasiti službeno slobodnima od tuberkuloze goveda, provinciju Brescia u regiji Lombardiji, provinciju Prato u regiji Toskani i provincije Perugia i Terni u regiji Umbriji potrebno je proglasiti službeno slobodnima od bruceloze goveda, provinciju Pavia u regiji Lombardiji, provincije Massa-Carrara u regiji Toskani i provincije Perugia i Terni u regiji Umbriji potrebno je proglasiti službeno slobodnima od enzootske leukoze goveda.

               (9)

               Odluke 93/52/EEZ i 2003/467/EZ potrebno je stoga odgovarajuće izmijeniti.

               (10)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog II. Odluci 93/52/EEZ izmjenjuje se u skladu s Prilogom I. ovoj Odluci.
   Članak 2.
   Prilozi I., II. i III. Odluci 2003/467/EZ izmjenjuju se u skladu s Prilogom II. ovoj Odluci.
   Članak 3.
   Ova je Odluka upućena državama članicama.

      Sastavljeno u Bruxellesu 12. siječnja 2005.

            Za Komisiju

         Markos KYPRIANOU

            Član Komisije

      (1)  SL 121, 29.7.1964., str. 1977/64. Direktiva kako je zadnje izmijenjena Uredbom (EZ) br. 21/2004 (SL L 5, 9.1.2004., str. 8.).

      (2)  SL L 46, 19.2.1991., str. 19. Direktiva kako je zadnje izmijenjena Odlukom Komisije 2004/554/EZ (SL L 248, 9.7.2004., str. 1.).

      (3)  SL L 13, 21.1.1993., str. 14. Odluka kako je zadnje izmijenjena Odlukom 2004/320/EZ (SL L 102, 7.4.2004., str. 75.).

      (4)  SL L 156, 25.6.2003., str. 74. Odluka kako je zadnje izmijenjena Odlukom 2004/320/EZ.

      PRILOG I.
      Prilog II. Odluci 93/52/EEZ zamjenjuje se sljedećim:

            „PRILOG II.

                        U Francuskoj:
                        Departmani:
                        Ain, Aisne, Allier, Ardèche, Ardennes, Aube, Aveyron, Cantal,Charente, Charente-Maritime, Cher, Corrèze, Côte-d’Or, Côtes-d’Amor, Creuse, Deux-Sèvres, Dordogne, Doubs, Essonne, Eure, Eure-et-Loire, Finistère, Gers, Gironde, Hauts-de-Seine, Haute-Loire, Haute-Vienne, Ile-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot et Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d’Oise; Vendé, Vienne, Yonne, Yvelines, Ville de Pariz, Vosges.

                        U Italiji:

                                    —

                                    regija Lazio: Provincije Rieti i Viterbo.

                                    —

                                    Regija Lombardija: Provincije Bergamo, Brescia, Como, Cremona, Lecco, Lodi, Mantova, Milan, Pavia, Sondrio, Varese.

                                    —

                                    Regija Sardinija: Provincije Cagliari, Nuoro, Oristano i Sassari.

                                    —

                                    Regija Trentino-Alto Adige: Provincije Bolzano i trento.

                                    —

                                    Regija Toskana: Provincije Arezzo, Firenca, Livorno, Lucca, Massa-Carrara, Piza, Pistoia, Prato i Siena,

                                    —

                                    Regija Umbrija: Provincije Perugia, Terni.

                        U Portugalu:
                        Autonomna regija Azori.

                        U Španjolskoj:
                        Autonomna regija Kanarski otoci: Provincije Santa Cruz de Tenerife and Las Palmas.”

      PRILOG II.
      Prilozi I., II. i III. Odluci 2003/467/EZ izmjenjuju se kako slijedi:

                  1.

                  U Prilogu I. poglavlje 2. zamjenjuje se sljedećim:
                  „POGLAVLJE 2.

                     Regije država članica službeno slobodne od tuberkuloze

                  U Italiji:

                              —

                              Regija Lombardija: Provincije Bergamo, Como, Lecco, Sondrio

                              —

                              Regija Marche: Provincija Ascoli Piceno

                              —

                              Regija Toskana: Provincija Grossetto, Prato

                              —

                              Regija Trentino-Alto Adige: Provincije Bolzano-Trento.”

                  2.

                  U Prilogu II. poglavlje 2. zamjenjuje se sljedećim:
                  „POGLAVLJE 2.

                     Regije država članica službeno slobodne od bruceloze

                  U Italiji:

                              —

                              Regija Emilia-Romagna: Provincije Bologna, Ferrara, Forlì-Cesena, Modena, Parma, Piacenza, Ravenna, Reggio Emilia, Rimini

                              —

                              Regija Lombardija: Provincije Bergamo, Brescia, Como, Cremona, Lecco, Lodi, Mantova, Pavia, Sondrio, Varese

                              —

                              Regija Marche: Provincija Ascoli Piceno

                              —

                              Regija Sardinija: Provincije Cagliari, Nuoro, Oristano, Sassari

                              —

                              Regija Toskana: Provincije Arezzo, Grossetto, Livorno, Lucca, Piza, Prato

                              —

                              Regija Trentino-Alto Adige: Provincije Bolzano, Trento

                              —

                              Regija Umbrija: Provincije Perugia, Terni.

                        U Portugalu:

                              —

                              Autonomna pokrajina Azori: Otoci Pico, Graciosa, Flores, Corvo

                        U Ujedinjenoj Kraljevini:

                              —

                              Velika Britanija: Engleska, Škotska, Wales.”

                  3.

                  U Prilogu III. poglavlje 2. zamjenjuje se sljedećim:
                  „POGLAVLJE 2.

                     Regije država članica službeno slobodne od enzootske leukoze goveda

                  U Italiji:

                              —

                              Regija Emilia-Romagna: Provincije Bologna, Ferrara, Forlì-Cesena, Modena, Parma, Piacenza, Ravenna, Reggio Emilia, Rimini

                              —

                              Regija Lombardija: Provincije Bergamo, Brescia, Como, Cremona, Lecco, Lodi, Mantova, Milano, Pavia, Sondrio, Varese

                              —

                              Regija Marche: Provincija Ascoli Piceno

                              —

                              Regija Toskana: Provincije Arezzo, Grossetto, Livorno, Lucca, Piza, Prato

                              —

                              Regija Trentino-Alto Adige: Provincije Bolzano, Trento

                              —

                              Regija Umbrija: Provincije Perugia, Terni.

                              —

                              Regija Val d’Aosta: Provincija Aosta.”


title: 1999/470/EZ: Odluka Komisije od 29. lipnja 1999. o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s građevnim ljepilima (priopćena pod brojem C(1999) 1478)  Tekst značajan za EGP

text:
               13/Sv. 057

               HR

               Službeni list Europske unije

               134

         31999D0470

               L 184/32

               SLUŽBENI LIST EUROPSKE UNIJE

               29.06.1999.

      ODLUKA KOMISIJE

   od 29. lipnja 1999.
   o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s građevnim ljepilima
   (priopćena pod brojem C(1999) 1478)
   (Tekst značajan za EGP)
   (1999/470/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,

               (1)

               Budući da Komisija mora izabrati između dva postupka za potvrđivanje sukladnosti, na temelju članka 13. stavka 3. Direktive 89/106/EEZ, najmanje zahtjevan postupak koji je u skladu sa sigurnošću; budući da to znači da treba odlučiti je li, za dani proizvod ili skupinu proizvoda, postojanje nadzornog sustava proizvodnje pod odgovornošću proizvođača potreban i dovoljan uvjet za potvrđivanje sukladnosti ili je za ispunjavanje kriterija iz članka 13. stavka 4. potrebno uključiti ovlašteno certifikacijsko tijelo.

               (2)

               Budući da se člankom 13. stavkom 4. zahtijeva da time utvrđeni postupak bude naznačen u ovlaštenjima i tehničkim specifikacijama; budući da je stoga poželjno definirati pojam proizvoda ili skupine proizvoda onako kako se koristi u ovlaštenjima i tehničkim specifikacijama.

               (3)

               Budući da su oba postupka predviđena člankom 13. stavkom 3. detaljno opisana u Prilogu III. Direktivi 89/106/EEZ; budući da je stoga potrebno jasno odrediti metode uz pomoć kojih bi se ta dva postupka morala provesti, pozivanjem na Prilog III., za svaki proizvod ili skupinu proizvoda, obzirom da Prilog III. daje prednost određenim sustavima.

               (4)

               Budući da postupak iz točke (a) članka 13. stavka 3. odgovara sustavima utvrđenim u prvoj mogućnosti, bez neprekidnog nadzora, te drugoj i trećoj mogućnosti točke ii. odjeljka 2. Priloga III. i postupak iz točke (b) članka 13. stavka 3. odgovara sustavima utvrđenim u točki i. odjeljka 2. Priloga III., te u prvoj mogućnosti točke ii. odjeljka 2. Priloga III., s neprekidnim nadzorom.

               (5)

               Budući da su mjere predviđene ovom Odlukom u skladu s mišljenjem Stalnoga odbora za graditeljstvo,

         DONIJELA JE OVU ODLUKU:
   Članak 1.
   Sukladnost proizvoda i skupine proizvoda utvrđenih u Prilogu I. ocjenjuje se postupkom kojim proizvođač ima isključivo pod svojom odgovornošću nadzorni sustav tvorničke proizvodnje kojim se jamči da je proizvod u skladu s odgovarajućim tehničkim specifikacijama.
   Članak 2.
   Sukladnost proizvoda utvrđenih u Prilogu II. ocjenjuje se postupkom kojim je, uz nadzorni sustav tvorničke proizvodnje kojim upravlja proizvođač, u ocjenu i nadzor kontrole proizvodnje ili samog proizvoda uključeno ovlašteno certifikacijsko tijelo.
   Članak 3.
   Postupak za potvrđivanje sukladnosti kako je utvrđen u Prilogu III. navodi se u ovlaštenjima za usklađene norme.
   Članak 4.
   Ova je Odluka upućena državama članicama.

      Sastavljeno u Bruxellesu 29. lipnja 1999.

            Za Komisiju

         Martin BANGEMANN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.

   PRILOG I.
   Ljepila za pločice (posebno hidraulička veziva, cementna veziva, disperzijski polimeri, reakcijske smole)
   Za unutarnju i vanjsku upotrebu u zgradama i drugim objektima niskogradnje osim onih za koje vrijede propisi u slučaju požara za proizvode od materijala koji su svrstani u klase A (1), B (1) i C (1).

      (1)  Materijali kod kojih je reakcija na vatru podložna promjeni za vrijeme proizvodnje. (U načelu oni podložni kemijskim modifikacijama, npr. usporivači gorenja ili kod kojih promjene sastava dovode do promjena reakcije na vatru).
   PRILOG II.
   Ljepila za pločice (posebno hidraulička veziva, cementna veziva, disperzijski polimeri, reakcijske smole)
   Za upotrebu za koju vrijede propisi u slučaju požara za proizvode od materijala koji su svrstani u klase A (1), B (1) i C (1).
   Konstrukcijska ljepila (posebno epoksidne smole, poliuretanske smole, akrilne smole, aminoplastične smole, fenolne smole)
   Za strukturnu upotrebu u zgradama i drugim objektima niskogradnje.

      (1)  Materijali kod kojih je reakcija na vatru podložna promjeni za vrijeme proizvodnje. (U načelu oni podložni kemijskim modifikacijama, npr. usporivači gorenja ili kod kojih promjene sastava dovode do promjena reakcije na vatru).
   PRILOG III.

      Napomena: Za proizvode koji imaju jedan ili više predviđenih načina upotrebe određenih u sljedećim skupinama proizvoda, zadaće ovlaštenog tijela, koje su izvedene iz odgovarajućih sustava za potvrđivanje sukladnosti, kumulativne su.
   SKUPINA PROIZVODA
   GRAĐEVNA LJEPILA (1/2)
   Sustavi potvrđivanja sukladnosti
   Za dolje navedeni proizvod(-e) i njegovu predviđenu upotrebu(-e), zahtijeva se da CEN/Cenelec odredi sljedeći sustav(-e) za potvrđivanje sukladnosti u odgovarajućoj usklađenoj normi(-ama).

               Proizvod(-i)

               Predviđena(-e) upotreba(-e)

               Razina(-e) ili klasa(-e)

               Sustav(-i) potvrđivanja sukladnosti

               Konstrukcijska ljepila

               Za strukturne upotrebe u zgradama i drugim objektima niskogradnje

               —

               2+

               Ljepila za pločice

               Za unutarnje i vanjske upotrebe u zgradama i drugim objektima niskogradnje

               —

               3

                           Sustav 2+:

                           Vidjeti Direktivu 89/106/EEZ, Prilog III.(2)(ii), prva mogućnost, uključujući certifikat kontrole proizvodnje od ovlaštenog tijela na temelju početne inspekcije tvornice i kontrole proizvodnje kao i neprekidnog nadzora, ocjene i odobrenja kontrole proizvodnje.

                           Sustav 3.:

                           Vidjeti Direktivu 89/106/EEZ, Prilog III.(2)(ii), druga mogućnost.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.
   SKUPINA PROIZVODA
   GRAĐEVNA LJEPILA (2/2)
   Sustavi potvrđivanja sukladnosti
   Za dolje navedeni proizvod(-e) i njegovu predviđenu upotrebu(-e), zahtijeva se da CEN/Cenelec odredi sljedeći sustav(-e) za potvrđivanje sukladnosti u odgovarajućoj usklađenoj normi(-ama).

               Proizvod

               Predviđena upotreba

               Razina(-e) ili klasa(-e) (otpornost na požar)

               Sustav(-i) potvrđivanja sukladnosti

               Konstrukcijska ljepila
               Ljepila za pločice

               Za upotrebe za koje vrijede propisi u slučaju požara

               A (1), B (1), C (1)

               1

               A (2), B (2), C (2)

               3

               A (3), D, E, F

               4

               Sustav 1.: Vidjeti Direktivu 89/106/EEZ, Prilog III.(2)(i), bez inspekcijskog testa uzoraka.
               Sustav 3.: Vidjeti Direktivu 89/106/EEZ, Prilog III.(2)(ii), druga mogućnost.
               Sustav 4.: Vidjeti Direktivu 89/106/EEZ, Prilog III.(2)(ii), treća mogućnost.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.

      (1)  Materijali kod kojih je reakcija na vatru podložna promjeni za vrijeme proizvodnje. (U načelu oni podložni kemijskim modifikacijama, npr. usporivači gorenja ili kod kojih promjene sastava dovode do promjena reakcije na vatru).

      (2)  Materijali kod kojih reakcija na vatru nije podložna promjeni za vrijeme proizvodnje.

      (3)  Materijali klase A kod kojih, u skladu s Odlukom 96/603/EZ, ne treba testirati reakciju na vatru.


title: 2004/747/EZ: Odluka Komisije od 26. listopada 2004. o utvrđivanju detaljnih pravila za primjenu Direktive Vijeća 93/25/EEZ o statističkim istraživanjima koja treba provesti o zalihama ovaca i koza (priopćena pod brojem dokumenta C(2004) 4092)  Tekst značajan za EGP

text:
               03/Sv. 027

               HR

               Službeni list Europske unije

               198

         32004D0747

               L 329/14

               SLUŽBENI LIST EUROPSKE UNIJE

               26.10.2004.

      ODLUKA KOMISIJE

   od 26. listopada 2004.
   o utvrđivanju detaljnih pravila za primjenu Direktive Vijeća 93/25/EEZ o statističkim istraživanjima koja treba provesti o zalihama ovaca i koza
   (priopćena pod brojem dokumenta C(2004) 4092)
   (Tekst značajan za EGP)
   (2004/747/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 93/25/EEZ od 1. lipnja 1993. o statističkim istraživanjima koja treba provesti o zalihama ovaca i koza (1), a posebno njezin članak 2. stavak 2., članak 3. stavke 2. i 3., članak 7. i članak 13. stavak 3.,
   budući da:

               (1)

               Potrebne su precizne definicije kako bi se izvršila istraživanja predviđena u Direktivi 93/25/EEZ. Ovo zahtijeva definiranje poljoprivrednih gospodarstava obuhvaćenih istraživanjem. Različite kategorije za razvrstavanje rezultata istraživanja te razredi veličine stada i teritorijalne podskupine prema kojima države članice sastavljaju rezultate istraživanja u redovitim vremenskim razmacima također se moraju precizno definirati. Potrebna je standardna definicija mase trupa za izradu statistike o klanju.

               (2)

               Zbog pristupanja Češke, Cipra, Estonije, Mađarske, Latvije, Litve, Malte, Poljske, Slovačke i Slovenije, potrebno je izvršiti određene tehničke prilagodbe.

               (3)

               Uredba (EZ) br. 1059/2003 Europskog parlamenta i Vijeća (2) utvrđuje zajedničko razvrstavanje prostornih jedinica za statistiku (NUTS) za države članice; regionalne razine koje su za to bile prethodno određene stoga treba zamijeniti novim razvrstavanjem prema NUTS-u.

               (4)

               Odluku Komisije 2003/597/EZ od 4. kolovoza 2003. o utvrđivanju detaljnih pravila za primjenu Direktive Vijeća 93/25/EEZ u pogledu statističkih istraživanja o populaciji i proizvodnji ovaca i koza (3) treba staviti izvan snage.

               (5)

               Ova je Odluka u skladu s mišljenjem Stalnog odbora za poljoprivrednu statistiku,

         DONIJELA JE OVU ODLUKU:
   Članak 1.
   1.   Za potrebe članka 2. stavka 2. Direktive 93/25/EEZ, „poljoprivredno gospodarstvo” označava svaku tehničku i gospodarsku jedinicu pod jedinstvenom upravom koja proizvodi poljoprivredne proizvode.
   2.   Istraživanje iz članka 1. stavka 1. Direktive 93/25/EEZ obuhvaća:

               (a)

               poljoprivredna gospodarstva korištene poljoprivredne površine od 1 ha ili više;

               (b)

               poljoprivredna gospodarstva korištene poljoprivredne površine manje od 1 ha ako je njihova proizvodnja u određenoj mjeri namijenjena prodaji ili ako njihova proizvodna jedinica prelazi određene prirodne pragove.

         3.   Države članice koje žele primjenjivati različit prag istraživanja obvezuju se, međutim, da će odrediti takav prag na način da se isključe samo najmanja gospodarstva te da isključena gospodarstva zajednički predstavljaju 1 % ili manje od ukupne standardne bruto marže dotične države članice, u smislu Odluke Komisije 85/377/EEZ (4).
   Članak 2.
   Definicije kategorija ovaca i koza iz članka 3. stavka 1. i članka 13. stavka 2. Direktive 93/25/EEZ određene su u Prilogu I. ovoj Odluci.
   Članak 3.
   Za teritorijalne podskupine iz članka 7. stavka 1. Direktive 93/25/EEZ, države članice slijede razinu zajedničkog razvrstavanja prostornih jedinica za statistiku utvrđenu u Prilogu II. ovoj Odluci.
   One ne trebaju prikupljati rezultate za regije u kojima je populacija stada manja od 1 % od nacionalne populacije.
   Članak 4.
   Razredi veličine stada iz članka 10. stavka 1. Direktive 93/25/EEZ utvrđeni su u Prilogu III. ovoj Odluci.
   Članak 5.
   Masa trupa iz članka 13. stavka 1. Direktive 93/25/EEZ masa je hladnog tijela zaklane životinje nakon iskrvarenja, uklanjanja kože i utrobe te nakon uklanjanja glave (odrezane na atlanto-okcipitalnom zglobu), nogu (odrezanih na karpo-metakarpalnim ili tarzo-metatarzalnim zglobovima), repa (odrezanog između šestog i sedmog repnog kralješka) i genitalija (uključujući vime).
   Bubrezi i bubrežna mast čine dio trupa.
   Članak 6.
   Odluka 2003/597/EZ stavlja se izvan snage.
   Upućivanja na Odluku stavljenu izvan snage smatraju se upućivanjima na ovu Odluku.
   Članak 7.
   Ova je Odluka upućena državama članicama.

      Sastavljeno u Bruxellesu 26. listopada 2004.

            Za Komisiju

         Joaquín ALMUNIA

            Član Komisije

      (1)  SL L 149, 21.6.1993., str. 10. Direktiva kako je zadnje izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).

      (2)  SL L 154, 21.6.2003., str. 1.

      (3)  SL L 203, 12.8.2003., str. 46.

      (4)  SL L 220, 17.8.1985., str. 1.
   PRILOG I.

      DEFINICIJE KATEGORIJA

      Ženke ovaca i pripuštena janjad

   Ženke ovaca koje su se već ojanjile najmanje jednom kao i one koje su prvi puta pripuštene.

      Mliječne ovce

   Ženke ovaca koje se drže isključivo ili uglavnom za proizvodnju mlijeka za ljudsku potrošnju i/ili za preradu u mliječne proizvode. Ovo obuhvaća i izlučene mliječne ovce (tovljene ili ne između zadnje laktacije i klanja).

      Ostale ovce

   Ovce koje nisu mliječne ovce.

      Janjad

   Mužjak ili ženka ovce u dobi ispod 12 mjeseci.
   PRILOG II.

      TERITORIJALNE PODSKUPINE

               Belgija

               NUTS 1

               Češka

               NUTS 2

               Danska

               —

               Njemačka

               NUTS 1

               Estonija

               —

               Grčka

               NUTS 2

               Španjolska

               NUTS 2

               Francuska

               NUTS 2

               Irska

               NUTS 2

               Italija

               NUTS 2

               Cipar

               —

               Latvija

               za ovce:

               NUTS 2

               za koze:

               —

               Litva

               —

               Luksemburg

               —

               Mađarska

               za ovce:

               NUTS 2

               za koze:

               —

               Malta

               NUTS 3

               Nizozemska

               NUTS 2

               Austrija

               NUTS 2

               Poljska

               za ovce:

               NUTS 2

               za koze:

               —

               Portugal

               NUTS 2

               Slovenija

               —

               Slovačka

               NUTS 2

               Finska

               NUTS 2

               Švedska

               za ovce:

               NUTS 2

               za koze:

               —

               Ujedinjena Kraljevina

               NUTS 1

         PRILOG III.
   TABLICA 1.

      Razredi veličine zaliha ovaca koje se drže

               Vlasnici ovaca (ukupno)

               Vlasnici pripuštene janjadi + ovce (2)

               Vlasnici mliječnih ovaca i pripuštene janjadi (3)

               Vlasnici ostalih ovaca i pripuštene janjadi (3)

               Kategorija

               Ovaca (ukupno)/vlasniku

               Broj vlasnika

               Broj životinja

               Pripuštena janjad, ovce/vlasniku

               Broj vlasnika

               Broj životinja

               Mliječne ovce, pripuštena mliječna janjad/vlasniku

               Broj vlasnika

               Broj životinja

               Ostale ovce i pripuštena janjad/vlasniku

               Broj vlasnika

               Broj životinja

               I

               1-9

               1-9

               1-9

               1-9

               II

               10-19

               10-19

               10-19

               10-19

               III

               20-49

               20-49

               20-49

               20-49

               IV

               50-99

               50-99

               50-99

               50-99

               V

               100- (4)

               100- (4)

               100- (4)

               100- (4)

               VI

               100-199 (1)

               100-199 (1)

               100-199 (1)

               100-199 (1)

               VII

               200-499 (1)

               200-499 (1)

               200-499 (1)

               200-499 (1)

               VIII

               500-999 (1)

               500-999 (1)

               500-999 (1)

               500-999 (1)

               IX

               1 000- (1)

               1 000- (1)

               1 000- (1)

               1 000- (1)

               Ukupno

               Ukupno

               Ukupno

               Ukupno

   TABLICA 2.

      Razredi veličine zaliha koza koje se drže

               Vlasnici koza (ukupno)

               Vlasnici pripuštenih koza i koza koje su se već ojarile (7)

               Kategorija

               Koza (ukupno)/vlasniku

               Broj vlasnika

               Broj životinja

               Pripuštene koze i koze koje su se već ojarile (7)/vlasniku

               Broj vlasnika

               Broj životinja

               I

               1-9

               1-9

               II

               10-19

               10-19

               III

               20-49

               20-49

               IV

               50-99

               50-99

               V

               100- (8)

               100- (8)

               VI

               100-499 (5)

               100-499 (5)

               VII

               500- (5)

               500- (5)

               VIII

               500-999 (6)
                   (5)

               500-999 (6)
                   (5)

               IX

               1 000- (6)
                   (5)

               1 000- (6)
                   (5)

               Ukupno

               Ukupno

      (1)  Razvrstavanje neobvezno za BE, CZ, DK, LT, LU, LV, PL, SE, SI, SK.

      (2)  Razvrstavanje neobvezno za BE, CZ, DE, LT, LV, NL, PL, SE, SI, SK.

      (3)  Razvrstavanje neobvezno za BE, CZ, DE, IRL, LT, LV, NL, AT, PL, PT, FIN, SE, SI, SK, UK.

      (4)  Razvrstavanje neobvezno za MT.

      (5)  Razvrstavanje neobvezno za BE, DE, IRL, LT, LU, PL, PT, SE, SI, SK, UK.

      (6)  Razvrstavanje neobvezno za FR.

      (7)  Razvrstavanje neobvezno za BE, DE, LT, NL, PL, SE, SK.

      (8)  Razvrstavanje neobvezno za MT.


title: 2004/455/EZ: Odluka Komisije od 29. travnja 2004. o prilagodbi Odluke 2003/322/EZ o provedbi Uredbe (EZ) br. 1774/2002 Europskog parlamenta i Vijeća u vezi s hranidbom određenih nekrofagnih ptica određenim materijalom kategorije 1 na temelju pristupanja Cipra (priopćena pod brojem dokumenta C(2004) 1682)  Tekst značajan za EGP

text:
               03/Sv. 36

               HR

               Službeni list Europske unije

               188

         32004D0455

               L 156/45

               SLUŽBENI LIST EUROPSKE UNIJE

         ODLUKA KOMISIJE
   od 29. travnja 2004.
   o prilagodbi Odluke 2003/322/EZ o provedbi Uredbe (EZ) br. 1774/2002 Europskog parlamenta i Vijeća u vezi s hranidbom određenih nekrofagnih ptica određenim materijalom kategorije 1 na temelju pristupanja Cipra
   (priopćena pod brojem dokumenta C(2004) 1682)
   (Tekst značajan za EGP)
   (2004/455/EZ)
   KOMISIJA EUROPSKIH ZAJEDNICA,
   uzimajući u obzir Ugovor o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov članak 2. stavak 3.,
   uzimajući u obzir Akt o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov članak 57. stavak 1.,
   budući da:

               (1)

               Za neke zakonske akte, koji imaju važnost i nakon 1. svibnja 2004., a za koje je zbog pristupanja potrebna prilagodba, nisu predviđene potrebne prilagodbe u pristupnim aktima iz 2003., ili su predviđene, ali su potrebne daljnje prilagodbe. Sve se prilagodbe moraju donijeti prije pristupanja, kako bi se mogle primjenjivati od trenutka pristupanja.

               (2)

               Prema članku 57. stavku 2. Akta o pristupanju, prilagodbe mora prihvatiti Komisija nakon što Komisija donese prvobitni pravni akt.

               (3)

               Prema Uredbi (EZ) br. 1774/2002 Europskog parlamenta i Vijeća od 3. listopada 2002. o utvrđivanju zdravstvenih pravila u vezi s nusproizvodima životinjskog podrijetla koji nisu namijenjeni prehrani ljudi (1), države članice mogu, odstupajući od navedenih utvrđenih ograničenja primjene nusproizvoda životinjskog podrijetla, dopustiti da se materijalom kategorije 1 hrane ugrožene ili zaštićene vrste nekrofagnih ptica.

               (4)

               U Odluci Komisije 2003/322/EZ (2) navedene su države članice koje smiju koristiti tu mogućnost, vrste nekrofagnih ptica kojima se smije davati materijal kategorije 1, kao i odredbe za primjenu takve hranidbe.

               (5)

               Cipar je podnio zahtjev za dopuštenje hranidbe određenih vrsta nekrofagnih ptica određenim materijalom kategorije 1 i predočio zadovoljavajuće podatke da se dotične vrste pojavljuju na njegovu državnom teritoriju, kao i o sigurnosnim mjerama koje se primjenjuju kada se materijal kategorije 1 koristi u hranidbi tih ptice.

               (6)

               Stoga bi na odgovarajući način trebalo izmijeniti Odluku 2003/322/EZ.

               (7)

               O predviđenim je mjerama u ovoj Odluci obaviješten Stalni odbor za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odluka 2003/322/EZ mijenja se kako slijedi:

               1.

               Članak 1. se mijenja i glasi:
               „Članak 1.
               Odredbe o provedbi hranidbe nekrofagnih ptica materijalom kategorije 1
               U skladu s člankom 23. stavkom 2. točkom (d) Uredbe (EZ) br. 1774/2002 Grčka, Španjolska, Francuska, Italija, Cipar i Portugal smiju dopustiti korištenje cijelih lešina uginulih životinja, koje mogu sadržavati specificirani rizični materijal u smislu članka 4. stavka 1. točke (b) alineje ii. navedene Uredbe, za hranidbu ugroženih ili zaštićenih vrsta nekrofagnih ptica u skladu s dijelom A Priloga ovoj Odluci.”

               2.

               Članak 4. se mijenja i glasi:
               „Članak 4.
               Primjena u državama članicama
               Grčka, Španjolska, Francuska, Italija, Cipar i Portugal odmah donose mjere potrebne za usklađivanje s ovom Odlukom, te ih objavljuju. One o tome odmah obavješćuju Komisiju.”

               3.

               Članak 6. se mijenja i glasi:
               „Članak 6.
               Adresati
               Odluka je upućena Helenskoj Republici, Kraljevini Španjolskoj, Francuskoj Republici, Republici Italiji, Republici Cipru i Portugalskoj Republici.”

               4.

               Dio A Priloga izmjenjuje se sljedećom točkom (f):

                           „(f)

                           U slučaju Cipra: smeđoglavi sup (Aegypius monachus) i bjeloglavi sup (Gyps fulvus).”

         Članak 2.
   Ova Odluka se primjenjuje uz uvjet stupanja na snagu Ugovora o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, od trenutka njegova stupanja na snagu.
   Članak 3.
   Ova je Odluka upućena državama članicama.

      Sastavljeno u Bruxellesu 29. travnja 2004.

            Za Komisiju

         David BYRNE

            Član Komisije

      (1)  SL L 273, 10.10.2002., str. 1. Uredba kako je zadnje izmijenjena Uredbom Komisije (EZ) br. 808/2003 (SL L 117, 13.5.2003., str. 1.).

      (2)  SL L 117, 13.5.2003., str. 32.